**O D G O V O R**

na prateni~ko pra{awe od pratenikot Tahir Hani postaveno

na 30-ta sednica na Sobranieto na Republika Makedonija

odr`ana na 27 noemvri 2008 godina

Значењето на Охридскиот договор за севкупните состојби во Република Македонија е големо. Како што е познато, придобивките од него ги користат не само Албанците туку и сите други етнички заедници кои се опфаќаат со Рамковниот договор. Со тоа сметам дека се зајакнува позицијата на Република Македонија во внатрешен план. Тоа придонесува за создавање позитивна слика за самата земја во постапка за интегрирање во Европската Унија и НАТО и пошироко во светот.

Успешното функционирање на Секретаријатот за имплементација на Охридскиот договор и неговото фокусирање во подобрувањето на правичната и соодветната застапеност на заедниците кои не се мнозинство во Република Македонија очигледно го има оправдано својата цел. Од оваа година како што Вам ви е познато секторот за спроведување на Охридскиот договор при Владата на Република Македонија, со измените и дополнувањата на Законот за Влада на Република Македонија (Службен весник на Република Македонија 59/2000, 12/2003, 55/2005, 37/2006, 115/07) стана Секретаријат за спроведување на Рамковниот договор. Со тоа, се создаваат уште повеќе услови за поуспешно и забрзано имплементирање на Охридскиот договор.

Вистина е дека кај одреден број на луѓе постоеле и се уште постојат не јаснотии во поглед на разликата помеѓу државната и јавната администрација. Во таа смисла неретко наидуваме во недоразбирање и околу правичната и соодветната застапеност на вработените во овие институции. Прво да се дефинира што е државна а што е јавна администрација.

Државната администрација се разликува од јавната администрација во однос на законите кои се применуваат, имено сите државни службеници кои што работат согласно Законот на Државни службеници и кои вршат стручни, нормативни-правни работи, извршни, управни-надзорни работи и решава работи во согласност со Уставот и Законите, додека пак Јавни службеници се лица вработени во јавните служби, установи и институции кои врз основа на доверени јавни овластувања вршат функции во државни органи како што се Агенција за вработување, Комисија за хартии од вредност и други.

По формирање на Секретаријатот за имплементација на Охридсткиот договор во буџетот на Република Македонија се додава уште еден субјект кое буџетски корисник каде се предвидени две посебни ставки едната за нормално функсионирање Секретаријатот, а втората за Програмата за вработување К5 со кое е предвидено вработување на државни службеници, јавни службеници и службеници со посебни овластувања од припадниците на заедниците кои не се мнозиство во Република Македонија.

Со буџетот за 2008 година, за функционирање на Секретаријатот беа предвидени 23.000.000 денари, а во Програма 20 до крајот на годината беа потрошени над 95%. Во Програмата К5-реформа во јавната администрација и пропорционалната застапеност биле доделени 200.000.000 ден. Овие средства воопшто не се користени. Причината за неискористење е во фактот што во времето на раководењето со Секретаријатот од предхдниот заменик претседател на Влада на Република Македонија не бил објавен ниту еден оглас за вработување на државни службеници, јавни службеници и службеници со посебни овластувања од прмпадниците на заедниците кои не се мнозиство во Република Македонија.

И поради тоа дека овие средствата од оваа програма кои исклучиво се наменети за вработување не се користени, со ребалансот на буџетот за 2008 година над осумдест посто од нив му се одземени и беа распределени по други ставки и под ставки, кои не го засегат имплементирањето на рамковниот договор. По спроведените предвремените парламентарни избори во јуни 2008 година, по изборот на новата Влада на Република Македонија, Секретаријатот за спроведување на Охридскиот договор, почнал со подготовките да се оформи во права смисла, ги донесуваше потребните правни акти, кадровско да се до екипира, и просторно, по извршената анализа во финансиската состојбата за Програмата К5 од останатите финансиски средства во ова Програма ги огласив два огласа за вработување на државни службеници, јавни службеници и службеници со посебни овластувања од припадниците на заедниците кои не се мнозиство во Република Македонија . Поточно првиот оглас беше објавен во октомври за вработување на 240 лица, кој е завршен.

Вториот оглас беше објавен во ноември за вработување на 330 лица, за кој постапката е во тек.

Со буџетот за 2009 година, за функционирање на Секретаријатот се планирани 260.578.000 денари. А во Програмата К5-реформа во јавната администрација и пропорционалната застапеност се предвидени 223.000.000 денари што значи за 23.000.000 повеќе од предходниот буџет.

Исто така ве информираме дека подготвен е Акциониот план за 2009 година за реализација на Програмата К5, исто така ве информираме дека Владата на Република Македонија на седницата одржана на 02.01.2009 година ја донесе Програмата за вработување на припадниците на етничките заедници во Република Македонија за 2009 година. По усвојувањето на Програмата од страна на Владата на Република Македонија и по добивањето на согласноста од страна на министерство за финансии на 8.01.2009 година е објавен оглас за вработување на 297 државни службеници и јавни службеници од припадниците на заедниците кои не се мнозиство во Република Македонија .